Document ID: 32000R1929

Komisijas Regula (EK) Nr. 1929/2000
(2000. gada 12. septembris),
ar ko groza Regulu (EK) Nr. 2603/1999, kurā paredzēti noteikumi pārejai uz lauku attīstības atbalstu, ko paredz Padomes Regula (EK) Nr. 1257/1999 attiecībā uz agrovides saistību pārveidošanu, kuras uzņemas saskaņā ar Padomes Regulu (EEK) Nr. 2078/92
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1257/1999 par Eiropas Lauksaimniecības virzības un garantiju fonda (ELVGF) atbalstu lauku attīstībai un par dažu regulu grozīšanu un atcelšanu [1], un jo īpaši 53. panta 1. punktu,
tā kā:
(1) Esošie noteikumi neļauj veikt agrovides saistību, kuras uzņemas saskaņā ar Padomes Regulu (EEK) Nr. 2078/92 [2], kurā jaunākie grozījumi izdarīti ar Komisijas Regulu (EK) Nr. 2772/95 [3], pārveidošanu jaunās saistībās saskaņā ar jaunu Regulu (EK) Nr. 1257/1999. Komisijas Regulas (EK) Nr. 746/96 [4], kurā grozījumi izdarīti Regulu (EK) Nr. 435/97 [5], ar ko nosaka sīki izstrādātus noteikumus Regulas (EEK) Nr. 2078/92 piemērošanai, 13. pants nosaka, ka saistības var pārveidot citās saistībās tikai tajā pašā piecu gadu laikposmā.
(2) Lai garantētu labāku jaunā plānošanas laikposma ieviešanu attiecībā uz lauksaimniecības pasākumiem, dalībvalstīm būtu jābūt tiesībām atļaut uzlikto agrovides saistību pārveidošanu, ņemot vērā vecos noteikumus, jaunās piecu vai vairākgadu saistībās saskaņā ar Regulu (EK) Nr. 1257/1999 ar noteikumu, ka jaunās saistības noteikti ir labvēlīgas videi.
(3) Šajā regulā paredzētie pasākumi ir saskaņā ar Lauksaimniecības struktūru un lauku attīstības komitejas atzinumu,
IR PIEŅĒMUSI ŠO REGULU.
1. pants
Komisijas Regulas (EK) Nr. 2603/1999 [6] 3. panta beigās pievieno šādu punktu:
"4. Pirms saskaņā ar Regulu (EEK) Nr. 2078/92 uzņemto saistību izpildes posma beigām dalībvalstis var atļaut šo saistību pārveidošanu jaunās piecu vai vairākgadu saistībās saskaņā ar Regulu (EK) Nr. 1257/1999 ar noteikumu, ka:
a) šāda pārveidošana dod neapšaubāmu labumu videi un
b) spēkā esošās saistības ir ievērojami pastiprinātas."
2. pants
Šī regula stājas spēkā divdesmitā dienā pēc tās publicēšanas Eiropas Kopienu Oficiālajā Vēstnesī.
To piemēro no 2000. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Briselē, 2000. gada 12. septembrī

Labels: 19
6
20